钦定古今图书集成/方舆汇编/职方典/第1053卷 > 形胜附
## 钦定古今图书集成/方舆汇编/职方典/第1053卷 > 形胜附

本府。〈建安县附郭。〉

梁江淹云：“碧水丹山，为郡之盛。”

唐，权德舆谓“东闽剧地。”

杨亿云：“建安保界闽越，绵地八百。”

盛均云：“其郡襟山带水。”

郡守韩元中云“《溪行石》中。”

曾巩《道山亭记》：“闽之路，陆出者或逆坂如缘緪，或垂崖如一发，或侧径钩出于不测之溪，上皆石芒峭发，择之然后可以投步。其溪则水皆自高泻下，石错出其间如林立，舟溯沿者投便利，失毫分辄破溺。其水陆之险如此。” 建安、瓯宁二县同。